# Cristina Fernández Pintado

Cristina Fernández Pintado (València, 29 de novembre de 1980) és una actriu, coreògrafa i directora valenciana coneguda pel seu paper de Conxeta Llopis a la sèrie L'Alqueria Blanca.

## Biografia

Cristina Fernández va iniciar els seus estudis de dansa contemporània en un conservatori de València, compaginant-lo amb la carrera de filosofia, que va abandonar per a estudiar art dramàtic.
En 2006 i 2007 fa aparicions episòdiques en sèries com El comisario i Hospital Central.
El 2008 aconsegueix el seu primer paper protagonista en la reeixida sèrie L'Alqueria Blanca per a interpretar a Conxeta, la cosina de Blanca (Carme Juan). Es manté a la sèrie fins al tancament de Canal Nou a finals del 2013.
Després de l'obertura d'À Punt, Fernández fitxa per La vall per a interpretar la Júlia. El 2020 apareix a la sèrie d'Atresmedia Perdida, amb un personatge secundari.
El 2020 dirigeix la seva primera pel·lícula Coses a fer abans de morir protagonitzada per Oriol Tarrasón, Manuel Maestro, Àngel Fígols i ella mateixa.
El 2021 reprèn el seu personatge de Conxeta a L'Alqueria Blanca després del rellançament de la sèrie a À Punt.
El 2023 fitxa per la sèrie diària de La 1 La promesa per a interpretar Margarita Llopis de Luján.

## Filmografia
### Televisió

| Any | Títol | Personatge | Canal | Notes |
| 2005 | En l'aire | | Canal Nou | |
| 2006 | El comisario | | Telecinco | 1 episodi |
| 2007 | Maniàtics | | Canal Nou | |
| 2007 | Hospital Central | Beatriz | Telecinco | 1 episodi |
| 2008 - 2013; 2019; 2021 - actualitat | L'Alqueria Blanca | Conxeta Llopis | Canal Nou / À Punt | |
| 2014 | Amar es para siempre | Verónica Torres | Antena 3 | |
| 2018 | La Vall | Júlia Garbí | À Punt | 12 episodis |
| 2020 | Perdida | Sagrario | Antena 3 | 3 episodis |
| 2022 | Servir y proteger | Inspectora Aldana | La 1 | 9 episodis |
| 2022 | Desenterrats | Nicole Vidal | À Punt | 10 episodis |
| 2023 - actualitat | La promesa | Margarita Llopis de Luján | La 1 | |

### Cinema
#### Com a actriu

| Any | Títol | Personatge |
| 2008 | Maritini, il valenciano | Prostituta |
| 2010 | Cuatro estaciones | Julie |
| 2016 | 100 metres | Clienta cap |
| 2018 | Formentera Lady | Ballarina |
| 2018 | El desentierro | Inspectora |
| 2020 | Un mundo normal | Guàrdia civil 1 |
| 2020 | Coses a fer abans de morir | Isabel |

#### Com a directora

| Any | Títol | Personatge |
| 2020 | Coses a fer abans de morir | Directora i guionista |

### Curtmetratges

| Any | Títol | Personatge |
| 2004 | ¿Dónde me llevo? | |
| 2013 | ERE, Expediente Regular de Enchufes | Madre |
| 2016 | Un lugar | |
| 2016 | El circo francés | Prostituta |
| 2018 | Rosenwohl | Magdalena Forsch |
| 2020 | A qué volver | Hermana |
| 2022 | La butaca de la puta | |
| 2023 | Sola no | |

## Referències

* ↑ Vallejo, J. «Conoce a Cristina Fernández Pintado, Margarita en 'La promesa'» (en castellà). Cultura en Serie, 25-07-2023. [Consulta: 22 agost 2023].
* ↑ 20minutos. «'La Vall', primera serie producida por À Punt para que la ficción también "hable en valenciano"» (en castellà). www.20minutos.es - Últimas Noticias, 19-09-2018. [Consulta: 22 agost 2023].
* ↑ Entraigües, Jimmy. «Cristina Fernández Pintado y Miguel Llorens estrenan ‘Cosas que hacer antes de morir’ en la Mostra de València» (en castellà). Hortanoticias.com, 20-10-2020. [Consulta: 22 agost 2023].
* ↑ «'La promesa': llegan nuevos personajes a la serie de época de La 1» (en espanyol europeu). Diez Minutos, 26-07-2023. [Consulta: 22 agost 2023].